बैंकबाजारडॉटकॉम के सीईओ आादिल शेट्टी ने moneybhaskar.com को बताया कि जो लोग एकमुश्‍त निवेश के साथ एसआईपी को जोड़ना चाहते हैं उनके लिए लंबी अवधि का शानदार प्‍लान है। अगर आप 5 लाख रुपए म्‍युचुअल फंड में एकमुश्‍त निवेश करते हैं और इस पर सालाना 15 फीसदी रिटर्न मिलता है तो यह 10 साल में 20.22 लाख रुपए हो जाएगा। आप इसी फंड में 20,000 रुपए की एसआईपी शुरू कर सकते हैं। आप एसआईपी में निवेश को हर साल 15 फीसदी बढ़ाते रहें। आपके निवेश पर सालाना 15 फीसदी रिटर्न मिलता है तो 10 साल बाद आपके एसआईपी अकाउंट 95.56 लाख रुपए होंगे। आपका एकमुश्‍त 5 लाख रुपए का निवेश और एसआईपी निवेश मिलाकर 10 साल में आपको 1. 15 करोड़ का फंड दे सकता है।